ดูแลผมหยิก จัดแต่งทรงผมสำหรับผมสั้น จัดแต่งผมที่หยิกตามธรรมชาติ จัดแต่งผมหยิกที่ยาว
เลือกแชมพูที่เพิ่มความชุ่มชื้นและปราศจากซัลเฟตเพื่อเพิ่มความชุ่มชื้นให้กับเส้นผม น้ำมันตามธรรมชาติในผมจะทำให้ลอนผมของคุณดูมันวาวและม้วนลงมา แต่ส่วนใหญ่แล้วแชมพูจะทำให้ผมของคุณแห้งและทำให้ลอนผมชี้ฟูขึ้น  แชมพูที่มีส่วนผสมของซัลเฟตจะทำให้ผมหยิกของคุณแห้งเกินไป ทำให้ลอนผมของคุณดูแห้งและชี้ฟูได้  อย่าใช้แชมพูสูตรทำความสะอาดล้ำลึก เพราะมันจะไปดึงความชุ่มชื้นออกจากผม ในวันที่คุณไม่ได้สระผม ตอนอาบน้ำให้สระผมด้วยน้ำเปล่าอย่างเดียว เวลาทาครีมนวดผมคุณต้องให้ผมหมาดนิดๆ เพื่อให้ผมกักเก็บความชุ่มชื้นไว้ได้มากขึ้น ใช้นิ้วมือทาครีมนวดผมให้ทั่วและทาให้ถึงหนังศีรษะ พอคุณทาครีมนวดผมแล้ว คุณจะจัดแต่งทรงผมหรือเป่าให้แห้งก็ได้  ถ้าคุณผมยาวคุณก็ต้องใช้ครีมนวดผมมากขึ้น เพราะตรงปลายมักจะแห้งเสียได้ง่าย ใช้หวี่ซี่ห่างหวีผมเพราะมันไม่ทำร้ายเส้นผม ในขณะที่หวีซี่ถี่จะไปติดอยู่กับผมที่พันกันและทำให้ลอนผมของคุณชี้ฟูด้วย  นอกจากนี้หวีซี่ถี่ยังไปดึงรูขุมขนบนหนังศีรษะ ทำให้ผมของคุณหลุดร่วงเร็วขึ้น หรือคุณอาจจะใช้มือสางผมเอาก็ได้ จะได้ไม่ต้องใช้หวีไปเลย ใช้ผ้าขนหนูไมโครไฟเบอร์เพราะมันอ่อนโยนกับผมมากกว่า ค่อยๆ ซับผมให้แห้งแทนที่จะเอาผ้าขนหนูถูผมแรงๆ เพราะการใช้ผ้าขนหนูขยี้ผมแรงๆ จะไปดึงเส้นผมและทำให้ผมพันกันได้  ถ้าคุณมีเวลา ปล่อยผมให้แห้งตามธรรมชาติจะดีที่สุด ถ้าคุณอาบน้ำสระผมตอนกลางคืน ให้เอาผ้าขนหนูไมโครไฟเบอร์หรือเสื้อยืดเก่าๆ พันรอบผมไว้ขณะที่คุณหลับ แม้ว่าการปล่อยให้ผมแห้งเองตามธรรมชาติจะเป็นตัวเลือกที่ดีที่สุด แต่ถ้าคุณรีบคุณก็สามารถใช้ไดร์เป่าผมเป่าลมอ่อนๆ ได้ ใช้ปากส่องลอนดัดเพื่อให้ลมเข้าไปถึงข้างในเส้นผมและทำให้ผมแห้งทั่วทั้งศีรษะมากขึ้น ปากส่องลอนดัดจะช่วยจัดแต่งทรงผม ทำให้ลอนของคุณเป็นเกลียวชัดขึ้น และทำให้ผมไม่ชี้ฟูด้วย การใช้ความร้อนกับลอนผมจะทำให้ผมของคุณแห้ง โดยเฉพาะอย่างยิ่งถ้าคุณใช้มูสหรือผลิตภัณฑ์ที่มีส่วนผสมของแอลกอฮอล์ ใช้ครีมนวดเพื่อป้องกันไม่ให้ผมแห้งเสีย ซื้อเซรั่มป้องกันผมชี้ฟูจากช่างตัดผมหรือร้านขายผลิตภัณฑ์บำรุงผม ใช้นิ้วมือทาเซรั่มลงบนเส้นผม เน้นตรงปลายผมเพราะเป็นบริเวณที่ชี้ฟูมากที่สุด แล้วค่อยๆ ไล่ลงไปที่หนังศีรษะ ลอนผมที่หยิกมากๆ ดูโด่นเสมอแม้ในตอนที่คุณตัดผมสั้น ลองนึกถึงทรงผมของจัสติน ทิมเบอร์เลคที่เขาตัดผมสั้นเพื่อไม่ให้ลอนผมดูกระเซอะกระเซิง ถ้าคุณอยากได้ลุคที่ดูสะอาดสะอ้าน บอกช่างตัดผมว่าเอาสั้นๆ ตัดผมขณะที่ผมแห้ง ถ้าคุณมีผมหยิก เวลาผมเปียกมันจะมองไม่ค่อยออกเท่าไหร่ว่า ถ้าผมแห้งแล้วทรงผมจะออกมาเป็นยังไง เล็มผมด้านข้างและด้านหลังให้สั้งลงแล้วปล่อยลอนผมไว้ด้านบน วิธีนี้จะทำให้คุณไม่ต้องกังวลกับการจัดแต่งผมทั่วทั้งศีรษะ และช่วยให้จัดแต่งทรงผมง่ายขึ้นด้วย ผมด้านข้างและด้านหลังอาจจะค่อยๆ ไล่ระดับความสั้นไปหาลอนผม หรือคุณจะตัดให้เห็นเป็นเส้นแยกกันชัดเจนเลยก็ได้ จับลอนผมช่อเล็กๆ ม้วนเข้ากับปลายนิ้วให้แน่นๆ แล้วม้วนในทิศทางต่างๆ วิธีนี้จะช่วยให้ลอนผมของคุณดูเป็นธรรมชาติมากกว่าการจัดแต่งทรงผม อย่าใช้ที่ม้วนผมเพราะความร้อนจะไปทำร้ายเส้นผม ทาโพเมดลงบนเส้นผมเพื่อไม่ให้ผมปรกหน้าและกักเก็บความชุ่มชื้นไว้ในเส้นผม โพเมดทั้งแบบครีมและแบบน้ำช่วยให้ผมของคุณเงางามได้ทั้งคู่ ใช้โพเมดเนื้อครีม ควักครีมออกมาปริมาณเท่าปลายนิ้วแล้วถูลงบนมือ ใช้นิ้วขยุ้มผลิตภัณฑ์ลงบนเส้นผมเหมือนเวลาที่คุณสระผมด้วยแชมพู ทาครีมลงบนเส้นผมให้ทั่วกันทั้งศีรษะ ครีมจะช่วยเพิ่มประกายและทำให้ลอนหยิกตามธรรมชาติไม่กระเซอะกระเซิงจนเกินไป เพื่อให้ลอนผมชัดเจนยิ่งขึ้น ให้ใช้นิ้วมือกับส้นมือขยำลอนผม วิธีนี้จะช่วยเช็ตผลิตภัณฑ์ลงบนเส้นผมมากขึ้นและทำให้ลอนผมของคุณดูเป็นลอนชัดขึ้น อย่าใช้หวี เพราะมันจะทำให้ผมลีบแบน พอคุณจัดแต่งลอนผมตามสไตล์ที่คุณชอบแล้ว ให้ปล่อยให้โพเมดแห้งเองตามธรรมชาติเพื่อไม่ให้เส้นผมสูญเสียความชุ่มชื้น การทำผมให้แห้งด้วยวิธีอื่นจะทำให้ผมที่จัดทรงไว้เสียหายและลอนคลาย ใส่หนังยางไว้ที่ข้อมือ รวมผมไปด้านหลังเพื่อให้คุณสามารถรวบผมไว้ในมือข้างเดียวได้ เอาหนังยางออกจากข้อมือไปครอบผมไว้แล้วบิดหนังยาง ดึงหนังยางกลับไปรัดเส้นผมไว้เหมือนเดิมเพื่อทำเป็นทรงบัน  คุณอาจจะทำ "ผมบันแบบผู้ชาย" ซึ่งจะมัดสูงกว่า หรือจะมัดผมบันต่ำก็ได้แล้วแต่ความชอบ ใช้เชือกรองเท้าแทนหนังยางเพื่อปรับความแน่นของบัน ถ้าผมมันลุ่ยออกมา คุณก็อาจจะเอากิ๊บดำติดบันไว้เพื่อผมให้อยู่กับที่ บีบโพเมดขนาดเท่าเหรียญห้าบาทลงบนฝ่ามือแล้วถูฝ่ามือเข้าหากัน ใช้นิ้วขยุ้มผลิตภัณฑ์ลงบนเส้นผมเหมือนเวลาที่คุณสระผมด้วยแชมพู ทาตั้งแต่ปลายผมลงไปจนถึงหนังศีรษะเพื่อให้ผลิตภัณฑ์เกาะเส้นผมทั่วทั้งศีรษะ ปริมาณโพเมดที่ใช้จะต้องเพิ่มขึ้นหากผมของคุณหนาและหยาบ ใช้หวีซี่ห่างหวีผมตามสไตล์ที่คุณต้องการ วิธีนี้จะเป็นการหวีผมออกไปจากใบหน้า เพื่อให้ได้ลุคผมปาดเรียบไปด้านหลัง ใช้นิ้วสางผมเพื่อให้ผมตกลอนชัดขึ้น ใช้โพเมดปริมาณเท่าเหรียญบาทแล้วถูลงบนผมด้านข้างและด้านบนของใบหน้าเพื่อให้ผมอยู่ทรงมากขึ้น วิธีนี้จะทำให้ผมของคุณอยู่ทรงตลอดทั้งวัน ปล่อยให้โพเมดแห้งตามธรรมชาติเพื่อให้ผมอยู่ทรงและเงางามมากที่สุด
สระผมหนึ่งหรือสองครั้งต่อสัปดาห์. ใช้ครีมนวดผมแบบไม่ต้องล้างออกสัปดาห์ละ 3 ครั้งเพื่อเพิ่มความชุ่มชื้นให้กับเส้นผม. ใช้หวี่ซี่ห่างแทนหวีซี่ถี่. เวลาใช้ผ้าขนหนูเช็ดผมอย่าขยี้แรงนัก. ถ้าจำเป็นให้ใช้ปากส่องลอนดัดที่ติดกับไดร์เป่าผม. ทาเซรั่มป้องกันผมชี้ฟูลงบนเส้นผม. ถ้าผมของคุณหยิกมาก ให้ตัดผมให้สั้นอยู่เสมอ. ตัดทรงอันเดอร์คัตเพื่อเก็บลอนผมไว้ด้านบนของศีรษะ. ใช้นิ้วม้วนลอนผมเพื่อให้ลอนผมชัดขึ้น. ใช้โพเมดจัดแต่งลอนผม. ทาครีมจัดแต่งทรงผมลงบนผมหมาด. เอามือขยำผมเพื่อให้ลอนเป็นทรง. ปล่อยผมให้แห้งเป็นลอนตามธรรมชาติ. มัดผมขึ้นไปเป็นทรงบันเพื่อไม่ให้ผมปรกหน้า. ใช้นิ้วมือทาโพเมดสูตรน้ำลงบนผมหมาด. ใช้หวีหวีผมไปด้านหลังและกระจายโพเมดให้ทั่วศีรษะ. ทาโพเมดเพิ่มลงบนผมส่วนที่อยู่ใกล้กับใบหน้า.
https://www.wikihow.com/Style-Curly-Hair-(for-Men) https://www.wikihow.com/Style-Curly-Hair-(for-Men) https://www.wikihow.com/Style-Curly-Hair-(for-Men) https://www.wikihow.com/Style-Curly-Hair-(for-Men)
Caring for Your Curly Hair Styling Short Hair Working with Your Natural Curls Controlling Longer Curly Hair